CELEX: 31998D0143
Language: mt
Date: 1998-02-03 00:00:00
Title: Id-Deċiżjoni tal-Kummissjoni tat-3 ta’ Frar 1998, dwar il-proċedura ta’ attestazzjoni ta’ konformità ta’ prodotti għall-bini skond l-Artikolu 20(2) tad-Direttiva tal-Kunsill 89/106/KEE dwar sistemi ta’ membrani tas-soqfa flessibbli u li ma jidħolx ilma minnhom u li huma mwaħħlin mekkanikamentTest b’rilevanza għaż-ŻEE

Avviż Legali Importanti

|

31998D0143

Official Journal L 042 , 14/02/1998 P. 0058 - 0060

		Id-Deċiżjoni tal-Kummissjonitat-3 ta’ Frar 1998,dwar il-proċedura ta’ attestazzjoni ta’ konformità ta’ prodotti għall-bini skond l-Artikolu 20(2) tad-Direttiva tal-Kunsill 89/106/KEE dwar sistemi ta’ membrani tas-soqfa flessibbli u li ma jidħolx ilma minnhom u li huma mwaħħlin mekkanikament(Test b’rilevanza għaż-ŻEE)(98/143/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/106/KEE tas-21 ta’ Diċembru 1988, dwar l-approssimazzjoni ta’ liġijiet, regolamenti u disposizzjonijiet amministrattivi ta’ l-Istati Membri dwar prodotti għall-bini [1], kif emendata bid-Direttiva 93/68/KEE [2], u partikolarment l-Artikolu 13(4) tagħha,Billi l-Kummissjoni jeħtiġilha, skond iż-żewġ proċeduri msemmija fl-Artikolu 13(3) tad-Direttiva 89/106/KEE dwar attestazzjoni ta’ konformità ta’ prodott, illi tagħżel "il-proċedura l-inqas oneruża possibbli li tkun taqbel mas-sigurtà"; billi dan ifisser li jeħtieġ ikun deċiż jekk, għal ċertu prodott jew klassi ta’ prodotti, l-eżistenza ta’ sistema ta’ kontroll ta’ produzzjoni fil-fabbrika taħt ir-responsabbiltà tal-manifattur hix kundizzjoni neċessarja u suffiċjenti għal attestazzjoni ta’ konformità, jew jekk, għal raġunijiet li għandhom x’jaqsmu biex jitħarsu l-kriterji msemmija fl-Artikolu 13(4), hemmx ħtieġa ta’ l-intervent għal dak l-għan ta’ korp approvat ta’ ċertifikazzjoni;Billi l-Artikolu 13(4) jitlob li l-proċedura hekk stabbilita għandha tintwera fil-mandati u fl-ispeċifikazzjonijiet tekniċi; billi, għalhekk, ikun aħjar li jkun hemm definizzjoni tal-kunċett ta’ prodotti jew klassi ta’ prodotti kif użati fl-mandati u fl-ispeċifikazzjonijiet tekniċi;Billi ż-żewġ proċeduri msemmija fl-Artikolu 13(3) huma murija fid-dettal fl-Anness III tad-Direttiva 89/106/KEE; billi għalhekk jeħtieġ li jintwerew b’mod ċar il-metodi li bihom iż-żewġ proċeduri għandhom ikunu implimentati, b’riferenza għall-Anness III, għal kull prodott jew klassi ta’ prodotti, peress li l-Anness III jagħti preferenza lil ċerti sistemi;Billi l-proċedura li għaliha saret referenza f’punt (a) ta’ l-Artikolu 13(3) taqbel mas-sistemi msemmija fl-ewwel possibbiltà, mingħajr sorveljanza kontinwa, u t-tieni u t-tielet possibbiltà tal-punt (ii) tat-Taqsima 2 ta’ l-Anness III, u l-proċedura msemmija fil-punt (b) ta’ l-Artikolu 13(3) jaqblu mas-sistemi msemmija fil-punt (i) tat-Taqsima 2 ta’ l-Anness III u fl-ewwel possibbiltà, b’sorveljanza kontinwa, tal-punt (ii) tat-Taqsima 2 ta’ l-Anness III;Billi l-miżuri stabbiliti f’din id-Deċiżjoni huma skond l-opinjoni tal-Kumitat Permanenti dwar il-Bini,ADOTTAT DIN ID-DEĊIŻJONI:Artikolu 1Il-prodotti msemmija fl-Anness I għandu jkollhom l-attestazzjoni tagħhom ta’ konformità permezz ta’ proċedura li biha, flimkien ma’ sistema ta’ kontroll tal-produzzjoni fil-fabbrika mħaddma mill-manifattur, korp approvat ta’ ċertifikazzjoni jkollu x’jaqsam fl-istima u s-sorveljanza tal-kontroll tal-produzzjoni jew tal-prodott innifsu.Artikolu 2Il-proċedura għall-attestazzjoni ta’ konformità kif tidher fl-Anness II għandha tintwera fil-mandati ta’ linja-gwida rilevanti għal approvazzjoni teknika Ewropea.Artikolu 3Din id-Deċiżjoni hija indirizzata lill-Istati Membri.Magħmula fi Brussel, it-3 ta’ Frar, 1998.Għall-KummissjoniMartin bangemannMembru tal-Kummissjoni[1] ĠU L 40, tal-11.2.1989, p. 12.[2] ĠU L 220, tat-30.8.1993, p. 1.--------------------------------------------------ANNESS ISistemi ta’ membrani tas-soqfa flessibbli u li ma jidħolx ilma minnhom u li huma mwaħħlin mekkanikament, inkluża s-sistema ta’ twaħħil, tgħaqqid u burdura, u kultant insulazzjoni termali, limitata għal sistemi kontinwi li ma jidħlilhomx ilma imsejsa fuq folji flessibbli, għal soqfa biex ma jidħlilhomx ilma.--------------------------------------------------ANNESS IIKlassi ta’ prodott: Sistemi ta’ membrani tas-soqfa flessibbli u li ma jidħolx ilma minnhom u li huma mwaħħlin mekkanikament (1/1)1. Sistemi ta’ attestazzjoni ta’ konformita’Għall-prodott/i u l-użu maħsub għalih/om skond il-lista ta’ hawn taħt, l-Organizzazzjoni Ewropea għal Approvazzjoni Teknika hija mitluba li tispeċifika s-sistema/i ta’ attestazzjoni ta’ konformità li ġejja/ġejin fil-linja-gwida rilevanti għal approvazzjoni teknika Ewropea:Sistema 2+:Ara l-Anness III Taqsima 2 punt (ii) tad-Direttiva 89/106/KEE, l-ewwel possibilità, inkluża ċertifikazzjoni ta’ kontroll tal-produzzjoni fil-fabbrika minn korp approvat skond spezzjoni inizjali tal-fabrika u tal-kontroll tal-produzzjoni fil-fabbrika, kif ukoll stima ta’ sorveljanza kontinwa u approvazzjoni ta’ kontrol tal-produzzjoni fil-fabrikaProdotti | Min ser jużahom | Livelli jew klassijiet | Sistemi ta’ attestazzjoni ta’ konformità |Sistemi ta’ membrani tas-soqfa flessibbli u li ma jidħolx ilma minnhom u li huma mwaħħlin mekkanikament, inkluża s-sistema ta’ twaħħil, tgħaqqid u burdura, u kultant insulazzjoni termali, limitata għal sistemi kontinwi li ma jidħlilhomx ilma imsejsa fuq folji flessibbli, għal soqfa biex ma jidħlilhomx ilma. | Għal soqfa biex ma jidħlilhomx ilma | | 2+ |L-ispeċifikazzjoni għas-sistema għandha tkun b’mod li tista’ tiġi implimentata wkoll fejn il-prestazzjoni tal-prodott ma jkunx jeħtiġilha tiġi eżaminata għal xi karatteristika, minħabba li mill-inqas Stat Membru wieħed ma jkunx jeħtieġlu legalment bl-ebda mod għal din il-karatteristika (ara l-Artikolu 2(1) tas-CPD u, fejn tapplika, il-klawsola 1.2.3. tad-Dokumenti ta’ Interpretazzjoni). F’dawk il-każijiet il-verifika ta’ din il-karatteristika m’għandhiex tiġi mposta fuq il-manifattur jekk dan ma jkunx jixtieq jiddikjara il-prestazzjoni tal-prodott f’dak ir-rigward.--------------------------------------------------